open-index/open-wikipedia-markdown huggingface dataset:
Թեք աշտարակի պատրանք

**Թեք աշտարակի պատրանք**, միմյանց մոտ գտնվող երկու նույնական պատկերների՝ դիտման ժամանակ առաջացող տեսողական պատրանք՝ տարբեր անկյուններից պատկերված լինելու տպավորությամբ։ Օրինակ՝ աջից պատկերված լուսաբանվող նկարազարդումների մեջ ներկայացված են Պիզայի աշտարակի 2 նույնական լուսանկարներ։ Չնայած այն հանգամանքին, որ և՛ աջից, և՛ ձախից լուսանկարները լիովին նույնն են, սակայն, տպավորություն է ստեղծվում, որ աջ կողմում պատկերված աշտարակն ավելի շատ է թեքված այնպես, որ այլ տպավորություն կլիներ, եթե լուսանկարված լիներ մեկ այլ ռակուրսից։ Պատրանքը բացահայտվել է 2007 թվականին Ֆրիդրիխ Քինգդոմի, Ալի Յունեսսիի և Ելենա Ջեորրջիուի կողմից ՄաքԳիլի համալսարանում։ Այն գրավել է առաջին հորիզոնականը՝ 2007 թվականին կայացած «Տարվա լավագույն պատրանք» մրցույթում։

## Բացատրություն
Հեղինակների խոսքերով՝ պատրանքը պարզ բացատրություն ունի․ մեր տեսողական համակարգը ուշադրության է արժանացնում հեռապատկերը (հեռանկարը)։ Երբ ներքևից նայում ենք զուգահեռ կանգնած 2 աշտարակներին, ապա նրանց ուրվագծերի համապատասխան գծերը՝ ցանցաթաղանթում ստացվող պատկերի վրա, հեռանկարի ազդեցությամբ կձուլվեն մեկ կետի մեջ։ Տեսողական համակարգն ուղղում է հեռանկարի առաջացրած խեղաթյուրումը, և մեն քճիշտ ենք ընկալում աշտարակների դասավորությունը՝ որպես զուգահեռ։ Տեսեք, օրինակ, Փեթրոնաս աշտարակների պատկերը:

220px|կենտրոն

Սակայն երկու միանման աշտարակների դեպքում, չնայած այն հանգամանքին, որ համապատասխան գծերը զուգահեռ են, տեսողական համակարգը երկու պատկերներն ընկալում է որպես նույն տեսարանի մաս և կատարում է հեռանկարի ուղղում։ Արդյունքում՝ ուղղումից հետո, աշտարակներն այլևս չեն թվում զուգահեռ։

Ամերիկյան համալսարանի հոգեբան Լիդիա Մանիատիսն առաջարկել է պատրանքի մեկ այլ բացատրություն․ նա համարում էր, որ պատրանքը հեռանկարի հետ կապ չունի, այլ հանդիսանում է Յաստրովի պատրանքի տարբերակ։ Սակայն պարամետրերի հետագա ուսումնասիրությունը, ինչն ազդում է պատրանքի վրա, ցույց տվեց, որ այն, ամեն դեպքում, կապված է հեռանկարի ընկալման հետ․ պատրանքը մեծանում է հեռապատկերի խեղաթյուրման դեպքում։ Թեքված աշտարակի պատրանքի համար կարևոր է, որպեսզի լուսանկարն արված լինի աշտարակի մոտ տարածությունից և աշտարակի ներքևի հատվածքից։ Բացի այդ, այս տպավորության համար կարևոր է, որպեսզի դիտողը աշտարակի երկու լուսանկարներն ընդունի որպես մեկ տեսարանի մաս․ լուսանկարների միջև եղած հեռավորության փոքր-ինչ մեծացման դեպքում պատրանքը նույնպես մեծանում է, բայց ինչ-որ պահից սկսած այս տպավորությունը կորչում է։

## Տարբերակներ
Ինչպես նշում են պատրանքի հեղինակները՝ այս պատրանքին կարելի է հետևել ոչ միայն ներքևից լուսանկարված աշտարակների դեպքում, այլև՝ այլ օբյեկտների։
Օրինակ՝ թվում է՝ հաջորդիվ ներկայացվող՝ նեղ փողոցի լուսանկարներն արված են տարբեր անկյուններից, իսկ երկաթգծերը զուգահեռաբար են տեղադրված։
Իրականում երկու դեպքերում էլ յուրաքանչյուր զույգի լուսանկարները նույնական են։

## Ծանոթագրություններ

## Արտաքին հղումներ
* Leaning Tower Illusion (Scholarpedia)
Կատեգորիա:Տեսողական պատրանքներ
Կատեգորիա:Թեք աշտարակներ
Անջատման երգ

**«Անջատման երգ»**, հայ բանաստեղծ Վահան Տերյանի բանաստեղծություններից։

## Պատմություն
«*Անջատման երգ*» բանաստեղծությունը հեղինակը գրել է 1905 թվականին։ Առաջին անգամ տպագրվել է 1907 թվականի հուլիսի 22-ին «Նոր կյանք» ամսագրում (№ 29, էջ 399) առանց վերնագրի՝ «Հրաժեշտի խոսքերից» խորագրի տակ։ 

Օնիկ Օհանջանյանին 1907 թվականին ուղղված նամակում Տերյանը գրում է․ 

«Մթնշաղի անուրջներ» շարքի մաս է կազմում։

## Տարբերություններ
#### «Մթնշաղի անուրջներում»․

## Նշումներ

## Ծանոթագրություններ

Կատեգորիա:1905 գրականությունում
Կատեգորիա:Վահան Տերյանի բանաստեղծություններ
Plecturocebus aureipalatii

***Plecturocebus aureipalatii***, կապիկի տեսակ, որը պատկանում է սակավորների ընտանիքին և հայտնաբերվել է 2004 թվականին Բոլիվիայի արևմտյան մասում։ Այս Նոր աշխարհի կապիկների տեսակն իր գիտական անվանումը ստացել է ի պատիվ Golden Palace առցանց կազինոյի, որը զգալի նվիրատվություն է կատարել Մադիդի ազգային պարկի օգտին։

## Նկարագրություն
Մազածածկույթը նարնջագորշագույն է։ Զույգերը իրենց տարածքը մյուսներից պաշտպանելիս հիմնականում օգտագործում են հատուկ «տարածքային» ճիչեր։ Արուները իրենց վրա կրում են ձագերին, մինչև ձագերը ձեռք կբերեն ինքնուրույն շարժվելու ունակություն։

## Բնակեցում
Կապիկները բնակվում են Անդերի ստորոտում գտնվող Բոլիվիայի անտառներում։ Ամենայն հավանականությամբ, կապիկների այս տեսակը էնդեմիկ չէ և տարածված է նաև Պերուի հարավային հատվածում, առնվազն մինչև Տամբոպատա գետը:

## Ուսումնասիրության պատմություն
Կապիկի այս տեսակը առաջին անգամ նկատել են բրիտանացի և բոլիվիացի գիտնականներ Ռոբերտ Ուոլլեսը և Ումբերտո Գոմեսը 2000 թվականին: Տեսակը նոր կարգավիճակ ստացավ 2004 թվականին՝ դառնալով Բոլիվիայում 60 տարվա ընթացքում հայտնաբերված առաջին պրիմատը: 2006 թվականին այն ստացավ *Callicebus aureipalatii* անվանումը: 2016 թվականին մոլեկուլային գենետիկական ուսումնասիրությունների հիման վրա տեսակը դասակարգվեց որպես *Plecturocebus*:

## Արտաքին հղումներ
* GoldenPalace.com - «GoldenPalace-monkey-ի պաշտոնական էջը» ։
## Ծանոթագրություններ

Կատեգորիա:Արջեր
Կատեգորիա:Չվտանգված տեսակներ
Լոնգֆելո կամուրջ

**Լոնգֆելո կամուրջ** (), Բոստոնի (ԱՄՆ Մասաչուսեթս նահանգի մայրաքաղաքի) կենտրոնական մասը Քեմբրիջի հետ կապող և Չարլզ գետը հատող կամուրջ։ Այս կամրջով է անցնում Մասաչուսեթս նահանգի ավտոմոբիլային ճանապարհը (չորս երթուղի, յուրաքանչյուր կողմում՝ 2-ական), ինչպես նաև 2 երկաթուղային ճանապարհ 20px, որոնցով ընթանում են Մասաչուսեթսի ծովածոցի տրանսպորտային վարչության կարմիր ճյուղի (երկաթուղու) գնացքները (*[[МВТА, Red Line]]*)։

Այս կամրջի ոչ պաշտոնական անվանումը կապված է կամրջի կենտրոնական հատվածի մոտ գտնվող աշտարակների յուրահատուկ ձևի հետ, քանի որ վերջիններս նման են աղի և պղպեղի տարաների () կամ աղամանի և պղպեղամանի ().

__TOC__

## Պատմություն
thumb|left|220px|Քեմբրիջի նոր կամուրջ (փոստային բացիկ, մինչև 1912 թվականը)
1793 թվականից այս վայրում գտնվել է Արևմտաբոստոնյան կամուրջը (), որն անցնում էր Չարլզ գետով՝ միացնելով Բոստոնը և Քեմբրիջը։ 1898 թվականին ստեղծվել է հանձնաժողով, որի ստեղծման նպատակը Քեմբրիջի նոր կամրջի կառուցումն էր։ Չնայած կանոնների համաձայն՝ պահանջվում էր կառուցել բացովի կամուրջներ, հանձնաժողովին հաջողվեց թույլտվություն ձեռք բերել, որի համաձայն՝ կարելի էր կառուցել չբացվող կամուրջ։ Շինարարական աշխատանքների մեկնարկը տրվեց 1900 թվականի հուլիսին։ Կամրջի բացումը տեղի ունեցավ 1906 թվականի օգոստոսի 3-ին, իսկ պաշտոնական արարողությունը տեղի ունեցավ 1907 թվականի հուլիսի 31-ին։

Սկզբնական շրջանում այս կամուրջը կրում էր «Քեմբրիջյան կամուրջ» () անվանումը, իսկ 1927 թվականին այն անվանափոխվեց և ի պատիվ ամերիկացի գրող Հենրի Ուորդսվորթ Լոնգֆելոյի, ով գրել է «Կամուրջ» բանաստեղծությունը, կոչվեց «Լոնգֆելո կամուրջ»։.

Կամուրջը լայնացվել է 1956 թվականին և վերանորոգվել 1959 թվականին։ Լոնգֆելոյի կամրջի հիմնանորոգումն սկսվել է 2010 թվականին, և առաջին փուլն ավարտվել է 2012 թվականին։ 2013-2016 թվականներին իրականացվեց Լոնգֆելոյի կամրջի հիմնանորոգման երկրորդ փուլը։

## Կառուցվածք
thumb|left|220px|Լոնգֆելո կամուրջը և Բոստոնի շենքերը
thumb|right|150px|Կամրջի կենտրոնական հատվածում գտնվող աշտարակներից մեկը
Լոնգֆելոյի կամուրջը կամարային տեսակի կամուրջ է։ Այն բաղկացած է 11 պողպատյա կամարային սյունամեջերից, որոնք հենված են 10 քարե հենասյուների և կամրջի ծայրերում տեղակայված 2 կամրջակալների վրա։ Կամարային սյունամեջերի երկարությունը տատանվում է 57,5 մետրից մինչև 30,9 մետր՝ կամրջի մեջտեղի հատվածում՝ ծայրամասային սյունամեջերի համար։ Ջրի մակերևույթից բարձրությունը կազմում է 8,1 մետրից մինչև 2,6 մետր՝ կամրջի մեջտեղի հատվածում՝ ծայրամասային հենարանների համար։

Կամրջի ամենաբարձր սյունամեջը կենտրոնականն է, որը շրջապատված է 4 աշտարակներով, որոնք տեղադրված են կենտրոնական հենարանների ծայրերին մոտ  (յուրաքանչյուր երկարությունը 57,3 մ է, իսկ լայնությունը՝ 16,3 մ)։ Կենտրոնական հենարանների ծայրերը՝ աշտարակների տակ, զարդարված են գրանիտից պատրաստված տարատեսակ զարդապատկերներով։ Կենտրոնական աշտարկների ներսում կան աստիճաններ։ Հենց այս աշտարակների ձևն է հիմք հանդիսացել, որ Լոնգֆելոյի կամուրջն ստացել է ոչ պաշտոնական անվանում՝ «աղաման և պղպեղաման»։

## Ծանոթագրություններ

Կատեգորիա:Կամուրջներ այբբենական կարգով
Կատեգորիա:Կամուրջներ ըստ գետերի
Կատեգորիա:Կամուրջներ ըստ երկրի
Կատեգորիա:Կամուրջներ ըստ նշանակության
Ֆրանսիայի ադվենտիստական համալսարան

**Ֆրանսիայի ադվերդիստական համալսարան** (ֆրանս.՝ Campus Adventiste du Salève), նախկինում նաև կոչվել է **Սելևի ադվենտիստական համալսարան**, Յոթերորդ օրվա ադվենտիստների եկեղեցուն պատկանող մասնավոր բարձրագույն կրթական հաստատություն, գտնվող Ֆրանսիայի Կոլոնջ-սու-Սալև բնակավայրում՝ Սալև լեռան մի մասի վրա, Մոնբլան սարի և Ռոն գետի մոտակայքում, որտեղից գեղեցիկ տեսարանը բացվում դեպի Ժնևի լիճ։ Համալսարանը պաշտոնապես հիմնադրվել է 1921 թվականին։

## Պատմություն

### 1893–1921՝ հիմնադրությունն ու տեղափոխությունները

Առաջին անգամ 1893 թվականին Շվեյցարիայում հիմնադրվեց ադվենտիստական միսիոներական սեմինար՝ նախատեսված աստվածաշնչյան կրթության և միսիոներական պատրաստման համար։ Ընդդիմության և տարածումների արդյունքում հաստատությունը մի քանի անգամ փոխվեց տեղակայությունը՝ անցնելով նեուչատելից Ժնև, Փարիզ և Նիմ ֆրանսիական քաղաքներ, մինչև 1921 թվականին վերջնականորեն տեղափոխվեց ներկայիս վայր՝ Կոլոնջ-սու-Սալև (ֆրանս.՝ Collonges‑sous‑Salève)։ Այդ նույն օրը կայացավ պաշտոնական բացումը՝ դպրոցն ստանալով Séminaire adventiste du Salève անվանումը, և բացվեց 76 ուսանողի համար առաջին կուրսը։

### 1921–1955՝ նախնական հաստատություն և կառուցվածքային զարգացում

Ֆրանսիական տեղաշարժի սկզբից սկսած՝ սկսվեցին շենքերի կառուցման լայն աշխատանքներ։ 1924‑ին տեղադրվեց ճաշարան, 1927‑ին կառուցվեց Le Central շենքը՝ գրադարանով և դասասենյակներով։ 1948–1960‑ականներին ավելացան հոգևորականների բնակավայրեր, ֆաբրիկա, մարզասրահ և մատուռ։ Այս գլոբալ բարեփոխումների արդյունքում հաստատությունը վերափոխվեց հոգևոր և ակադեմիական պատրաստման ամբողջական կենտրոնի։

### 1955–2008՝ ակադեմիական կարգավիճակի ձեռքբերում և անվանափոխություններ

1955 թվականից սկսած՝ համալսարանը պաշտոնապես սկսեց տրամադրել չորսամյա կրթական ծրագրեր, ինչը հնարավորություն տվեց ձևավորել ամբողջական աստվածաբանական կրթություն՝ եվրոպական կրթական չափանիշներին համապատասխան։ 1964 թվականին սկսվեցին ֆրանսերենի դասընթացներ օտարերկրացիների համար, ինչը հանգեցրեց Institut de Français Langue Étrangère (FLE) հիմնադրմանը։ Այս բաժինը հետագայում դարձավ պետականորեն հավատարմագրված լեզվի ուսուցման հաստատություն։

1987 թվականին համալսարանում հիմնադրվեց Faculté adventiste de théologie (FAT), իսկ երկու տարի անց հաստատությանը շնորհվեց նոր կարգավիճակ՝ Institut adventiste du Salève։ 1997 թվականին այն դարձավ Centre universitaire et pédagogique du Salève, իսկ 2001 թվականին ստացավ ներկայիս անվանումը՝ «Campus adventiste du Salève»։

2008 թվականին համալսարանի FLE բաժինը ստացավ Ֆրանսիայի պետական ճանաչում՝ «Qualité FLE» շքանիշով՝ հաստատության լեզվաբանական կրթության որակի համար։ Իսկ 2019 թվականին FAT աստվածաբանական բաժինը պաշտոնապես ստացավ մագիստրոսական կրթության լիազորում՝ Ֆրանսիայի բարձրագույն կրթության և գիտության նախարարության կողմից։

## Տես նաև
*Յոթերորդ օրվա ադվենտիստական քոլեջների և համալսարանների ցանկ
*Յոթերորդ օրվա ադվենտիստների եկեղեցի
*Ադվենտիստական կրթական համակարգ
*Ադվենտիստական հավատարմագրման ասոցիացիա
*Ջոն Էնդրյուս
*Ֆրիդենսաուի ադվենտիստական համալսարան

## Ծանոթագրություններ

Կատեգորիա:Քրիստոնեական ուսումնական հաստատություններ
Ռաջ Ջագդիշ

**Ջագդիշ Ռաջ Խուրանա** (, ), առավելապես ոստիկանի կերպար մարմնավորելու դերերով հայտնի դարձած հնդիկ դերասան։

## Կենսագրություն
Ապագա դերասանը ծնվել է 1928 թվականին Սարգոդհա քաղաքում, որն այժմ տեղակայված է Պակիստանի։ Ջագդիշն իր դեբյուտային ֆիլմում նկարահանվել է 11 տարեկան հասակում, իսկ ոստիկանի դերում առաջին անգամ հանդես է եկել 1956 թվականին՝ նկարահանվելով «Հետախուզության տեսուչ» կինոնկարում։

Ոստիկանական դերերից զատ՝ Ռաջը որոշ ֆիլմերում կերտել է նաև հանցագործների, դատախազի և դատավորի դերեր։ Նրա պրոֆեսիոնալ կինոկարիերան տևել է 1954-ից 2004 թվականներին՝ այդ տարիների հանրագումարում նկարահանվելով 260 ֆիլմերում։ Նրա դուստրը՝ Անիտա Ռաջը, նույնպես դերասանուհի է դարձել՝ կերտելով ոստիկանի դստեր դերը։

Ռաջն ընդգրկված է Գինեսի ռեկորդների գրքում՝ որպես աշխարհում ամենատիպաժային դերասան՝ 144 կինոնկարներում կերտելով ոստիկանի կերպար։

Ռաջը մահացել է ռեսպիրատոր հիվանդությունից 2013 թվականի հուլիսի 28-ին՝ 84 տարեկան հասակում, Մումբայ քաղաքում։ Դերասանն ունեցել է 3 երեխա (2 դուստր՝ Անիտան և Ռուպան, 1 որդի՝ Բոբբին):

## Ծանոթագրություններ

## Արտաքին հղումներ
* 

Կատեգորիա:Դերասաններ այբբենական կարգով
Կատեգորիա:Դերասաններ ըստ ազգության
Կատեգորիա:Դերասաններ ըստ դարաշրջանի
Կատեգորիա:Դերասաններ ըստ երկրի
Կատեգորիա:Հնդիկ դերասաններ
Ավոնդեյլի համալսարան

**Ավոնդեյլի համալսարան** (), մասնավոր բարձրագույն կրթական հաստատություն է, որը պատկանում է Յոթերորդ օրվա ադվենտիստների եկեղեցուն և տեղակայված է Ավստրալիայի Նոր Հարավային Ուելս նահանգի Կուրանբոնգ քաղաքում։ Հիմնադրվել է 1897 թվականին՝ որպես հոգևոր և գործնական կրթության միավորող կենտրոն՝ Էլեն Ուայթի առաջնորդությամբ։ Պաշտոնապես ստացել է համալսարանի կարգավիճակ պետության կողմից 2021 թվականին։

## Պատմություն

Ավոնդեյլի համալսարանը հիմնադրվել է 1897 թվականին Նոր Հարավային Ուելս նահանգի Կուրանբոնգ քաղաքում՝ որպես Avondale School for Christian Workers՝ նպատակ ունենալով կրթել ծառայողներ և միսիոներներ Յոթերորդ օրվա ադվենտիստների եկեղեցու համար։ Հիմնադրման նախաձեռնողներից է եղել Էլեն Ուայթը, ով ընդգծել է գյուղական և աշխատասիրության վրա հիմնված ուսուցման անհրաժեշտությունը։ Ուսանողները սովորում էին աստվածաշնչյան առարկաներ՝ զուգահեռ կատարելով գյուղատնտեսական, ձեռագործ և սպասարկման աշխատանքներ՝ ինտեգրելով հավատքը, կրթությունը և գործնական հմտությունները։

Հաստատության գործունեությունը արագորեն ընդլայնվեց՝ 1911 թվականին վերանվանվելով Australasian Missionary College։ Այս փուլում ավելացվեցին կրթության, բուժքույրական և միսիոներական ծրագրեր՝ ծառայելով Ավստրալիայի, Նոր Զելանդիայի և Խաղաղօվկիանոսյան այլ տարածաշրջաններում։

20-րդ դարի միջնամասում հաստատությունը զարգացրեց իր ենթակառուցվածքները, ընդլայնեց լսարանները, գրադարանը, ուսուցման գծով համագործակցեց Sanitarium Health Food Company-ի և այլ հաստատությունների հետ։ 1964 թվականին անվանափոխվեց՝ դառնալով Avondale College, իսկ 1974 թվականին ստացավ պետական հավատարմագրում՝ որպես բարձրագույն կրթական հաստատություն՝ իրավասու տրամադրելու բակալավրի կրթություն։

1980-ականներից Ավոնդեյլի համալսարանը սկսեց հետազոտական ուղղվածություն՝ մասնավորապես աստվածաբանության, կրթության և առողջապահության ոլորտներում։ Հիմնվեցին գիտական պարբերականներ, միջազգային գիտաժողովներ և համատեղ կրթական ծրագրեր՝ Andrews University-ի, ինչպես նաև Charles Sturt University-ի և այլ ավստրալական համալսարանների հետ։

1990-ականներին հաստատությունը ընդլայնեց մագիստրատուրայի և հետբուհական կրթական հնարավորությունները։ 2011 թվականին ընդունվեց նոր կարգավիճակ՝ Avondale College of Higher Education անվանումով, իսկ 2019 թվականին TEQSA-ն այն ճանաչեց որպես «համալսարան-քոլեջ»։ Վերջապես, 2021 թվականի հուլիսի 1-ին հաստատությունը ստացավ լիարժեք Avondale University կարգավիճակը՝ դառնալով Ավստրալիայի առաջին անկախ քրիստոնեական համալսարանը, որը լիարժեք համապատասխանել էր երկրի բարձրագույն կրթության չափորոշիչներին։ 2025 թվականին հաստատությունը վերաարտոնագրվեց ևս յոթ տարով՝ մինչև 2032 թվականը՝ TEQSA-ի կողմից։

## Տես նաև
*Յոթերորդ օրվա ադվենտիստների եկեղեցի
*Ադվենտիստական կրթական համակարգ
*Ադվենտիստական հավատարմագրման ասոցիացիա

## Ծանոթագրություններ

Կատեգորիա:Ավստրալիայի համալսարաններ
Կատեգորիա:Քրիստոնեական ուսումնական հաստատություններ
Երեք հրեշտակաց պատգամ

**Երեք հրեշտակաց պատգամ**, նաև **եռահրեշտակաց պատգամ** կամ **երեք հրեշտակների լուր**, Սուրբ Աստվածաշունչ Մատյանի Հովհաննես առաքյալի կողմից գրված և մարգարեական համարվող Հայտնության  գրքի 14-րդ գլխում (Հայտ. 14:6-12) գրված, երեք հրեշտակների կողմից հռչակվող պատգամի մեկնաբանություն։
Յոթերորդ օրվա ադվենտիստների եկեղեցու վարդապետության համաձայն այդ լուրը տրվել է աշխարհին Տեր Հիսուս Քրիստոսի երկրորդ գալստյանը նախապատրաստվելու համար և եկեղեցին պետք է հռչակի այն ամբողջ մարդկությանը։ Ադվենտիստական եկեղեցին համարում է այն իր առաքելության կենտրոնական մասը։

## Տես նաև
*Ադվենտիզմ
*Յոթերորդ օրվա ադվենտիստների եկեղեցի
*28 դավանաբանական հիմունքներ
*Ադվենտիստական կրթական համակարգ

## Ծանոթագրություններ

Կատեգորիա:Հրեշտակներ քրիստոնեությունում
Մարիո Ռիվաս

**Մարիո Ռիվաս Լագո** (), իսպանացի ֆուտբոլիստ, «Ռեալ Մադրիդ» ակումբի կենտրոնական պաշտպան։

## Վաղ կյանք
Ռիվասը ծնվել է 2007 թվականի մարտի 6-ին Իսպանիայի Սևիլիա քաղաքում։ Նա Սևիլյայի ծնունդով իսպանացի ֆուտբոլիստ Նանո Ռիվասի որդին է։

## Ակումբային կարիերա
Որպես երիտասարդ խաղացող՝ Ռիվասը միացել է ՈւԴ Բետերայի երիտասարդական ակադեմիային։ 2016 թվականին նա միացավ «Խետաֆեի» երիտասարդական ակադեմիային։ Հետագայում նա միացավ Լա Լիգայի «Ռեալ Մադրիդ» ակումբի երիտասարդական ակադեմիային, որտեղ խաղաց ՈՒԵՖԱ-ի երիտասարդական լիգայում և 2024 թվականին տեղափոխվեց Ռեալ Մադրիդ Կաստիլիա։ Նույն թվականին նա տեղափոխվեց նրանց պահեստային թիմ։

## Խաղային ոճ
Ռիվասը խաղում է որպես պաշտպան։ Իսպանական «Օկդիարիո» թերթը 2025 թվականին գրել է, որ նա «արագ է, բազմակողմանի, ունի լավ ոտնաշարժություն և ունի կանխատեսելու զարմանալի ունակություն»։

## Ծանոթագրություններ

## Արտաքին հղումներ
*
 
Կատեգորիա:Իսպանացի տղամարդ ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Նորբերտ Բուխմախեր

**Նորբեր Բուխմախեր**

Ժանրը՝ ինդի-ռոք, փոփ

Հիմնադրման տարեթիվը՝ 2015

Կայքը՝ Offizielle Website

Հիմնադիր՝ Նորբերտ Բուխմախեր

Անդամներ՝ Նորբերտ Բուխմախեր (վոկալ, կիթառ), Ֆիլիպ Կայզեր (կիթառ), «MAC» (բաս կիթառ), Ալեքսանդր Շմիդտ (հարվածային գործիքներ)

Մասնակիցներ՝ Ֆրիդրիխ Մատուշչիկ (հարվածային գործիքներ), Ալան Կասսաբ (դաշնամուր)

**Նորբերտ Բուխմախերը** գերմանական խումբ է։ Հիմնադրվել է 2015 թվականին։

## Պատմությունը
Երգիչ Նորբերտ Բուխմախերը (իրական անունը՝ Դանիել Կրամեր) ավելի քան երկու տասնամյակ շրջագայել է որպես փանկ և հարդքոր խմբերի անդամ նախքան 2015 թվականին իր սեփական խումբը հիմնադրելը։ 2016 թվականի ամռանը Բուխմախերը արժանացել է Ռիո Ռայզերի անվան երգի մրցանակին։ Երեք տարի անց՝ 2019 թվականին, թողարկվել է «Habitat einer Freiheit» դեբյուտային ալբոմը, որը ձայնագրվել է Ֆիլիպ Կայզերի (կիթառ), «MAC»-ի (բաս կիթառ), Ֆրիդրիխ Մատուշչիկի (հարվածային գործիքներ) և Ալան Կասսաբի (դաշնամուր) մասնակցությամբ։ 

## Ոճը
«Ox-Fanzine» ամսագրում Վոլֆրամ Հանկեն ոճը նկարագրել է որպես «մելանխոլիկ փոփ»։

## Դիսկոգրաֆիա

* 2019: *Untitled* (Promo-EP, End Hits Records)
* 2019: *Habitat of Freedom* (Album, End Hits Records)
* 2025: *Rubikon* (EP)

## Վեբ հղումներ

* Պաշտոնական կայք

Կատեգորիա:Ինդի ռոք երաժշտական խմբեր
Կատեգորիա:Ռոք խմբեր
Կատեգորիա:Փոփ երաժշտական խմբեր
Կատեգորիա:Գերմանական երաժշտական խմբեր
Քրիստիան Պերեա

**Քրիստիան Դեյվիդ Պերեա Կաջիաո** (, ), իսպանացի ֆուտբոլիստ, «Ռեալ Մադրիդ Ս»-ի պաշտպան։

## Ակումբային կարիերա
Քրիստիանը ֆուտբոլ է խաղում չորս տարեկանից։ Նա իր կարիերան սկսել է «Ալմերիայում» և «Դեպորտիվա Պավիայում»։ 2017 թվականին պաշտպանը միացել է «Ռեալ Մադրիդին»։ 2024/25 մրցաշրջանից ի վեր Քրիստիանը ակումբի երրորդ թիմի՝ «Ռեալ Մադրիդ Ս»-ի խաղացող է։

## Միջազգային կարիերա
Քանի որ Քրիստիանի ծնողները կոլումբիացի են, և նա ունի կրկնակի քաղաքացիություն՝ Իսպանիայի և Կոլումբիայի, նա իրավունք ունի խաղալ այդ երկրների ազգային հավաքականներում։ Երիտասարդական մակարդակում պաշտպանը ընտրեց Իսպանիայի հավաքականը, որի կազմում նա իր նորամուտը նշեց 2024 թվականի հունվարին։ Վեց ամիս անց Քրիստիանը մասնակցեց Եվրոպայի երիտասարդական առաջնությանը, որը տեղի ունեցավ Հյուսիսային Իռլանդիայում։ Նա առաջին երկու խաղերը անցկացրեց պահեստայինների նստարանին, որից հետո սկսեց հայտնվել առաջին րոպեներից յուրաքանչյուր խաղում, այդ թվում՝ Ֆրանսիայի դեմ եզրափակչում։ Իսպանացիները հաղթեցին այս մրցաշարում։

## Ձեռքբերումներ
**Իսպանիայի հավաքական (Մ19)**
* Եվրոպայի չեմպիոն (Մ19) (1)՝ 2024

## Ծանոթագրություններ

 
Կատեգորիա:Իսպանացի տղամարդ ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Փոլ Ֆորտունի

**Փոլ Ֆորտունի Օուբարեդ** (, ), իսպանացի ֆուտբոլիստ, «Ռեալ Մադրիդ» ակումբի կիսապաշտպան։

## Ակումբային կարիերա
Ֆորտունին «Տորեդեմբարայի», «Ռեուս Դեպորտիուի», «Էսպանյոլի» և «Ռեալ Մադրիդի» սան է։ 2024 թվականի մայիսի 1-ին, «Լեգանեսի» պահեստայինների դեմ խաղում, ֆուտբոլիստը նշեց իր նորամուտը վերջինիս երրորդ թիմի կազմում Իսպանիայի երրորդ դիվիզիոնում։.

## Միջազգային կարիերա
2022 թվականին Ֆորտունին Իսպանիայի երիտասարդական հավաքականի կազմում մասնակցեց Իսրայելում կայացած Եվրոպայի երիտասարդական առաջնությանը։ Մրցաշարում նա խաղաց Թուրքիայի, Բելգիայի, Սերբիայի, Պորտուգալիայի դեմ խաղերում։

2024 թվականին Իսպանիայի երիտասարդական հավաքականի կազմում Ֆորտունին մասնակցեց Հյուսիսային Իռլանդիայում կայացած Եվրոպայի երիտասարդական առաջնությանը։ Մրցաշարում նա խաղաց Դանիայի, Թուրքիայի, Իտալիայի և Ֆրանսիայի դեմ խաղերում։ Իտալացիների դեմ խաղում Պոլը խփեց մեկ գոլ։

## Ձեռքբերումներ
**Իսպանիայի ազգային հավաքական (Մ19)**
* Եվրոպայի առաջնության չեմպիոն (Մ19)՝ 2024

## Ծանոթագրություններ

Կատեգորիա:Իսպանացի տղամարդ ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Խորխե Կուենկա

**Խորխե Կուենկա Բարենո** (, ), իսպանացի ֆուտբոլիստ, «Ֆուլհեմ» ակումբի պաշտպան։

## Ակումբային կարիերա
Խորխե Կուենկան «Ալկորկոնի» երիտասարդական համակարգի սան է։ Նա իր նորամուտը նշեց ակումբի կազմում «Էլչեի» դեմ խաղում։ Ընդհանուր առմամբ, Կուենկան ակումբի (և պահեստայինների) կազմում խաղացել է 13 խաղ։

2017 թվականի հուլիսի 18-ին նա տեղափոխվեց Բարսելոնա 400 հազար եվրոյի դիմաց։ Նա իր նորամուտը նշեց պահեստային թիմի կազմում Լուգոյի դեմ խաղում։ Վիլյառեալ Բ-ի դեմ խաղում նա խփեց իր առաջին գոլը։ 2018 թվականի հոկտեմբերի 31-ին Խորխե Կուենկան խաղաց իր միակ խաղը «Բարսելոնայի» կազմում Իսպանիայի գավաթի խաղարկության շրջանակներում «Կուլտուրալ Լեոնեսայի» դեմ՝ մեկնարկային կազմում խաղալով և 61-րդ րոպեին փոխարինվելով Կլեման Լանգլեի կողմից։ Ընդհանուր առմամբ, Կուենկան «Բարսելոնա Բ»-ի կազմում անցկացրել է 69 խաղ՝ խփելով 3 գոլ։

2020 թվականի սեպտեմբերի 21-ին նա տեղափոխվեց Վիլյառեալ 2.5 միլիոն եվրոյի դիմաց, որտեղից անմիջապես վարձավճարով տեղափոխվեց Ալմերիա։ Նա իր նորամուտը նշեց ակումբի կազմում Լուգոյի դեմ խաղում։ Նա իր առաջին գոլը խփեց Ռայո Վալեկանոյի դեմ խաղում։ Ընդհանուր առմամբ, Խորխե Կուենկան «Ալմերիայի» կազմում անցկացրել է 37 խաղ՝ խփելով 3 գոլ։

2021 թվականի օգոստոսի 30-ին նա վարձավճարով տեղափոխվել է «Խետաֆե»։ Նա իր նորամուտը նշեց ակումբի կազմում Էլչեի դեմ խաղում։ Նա իր առաջին գոլը խփեց «Կադիսի» դեմ խաղում։ Ընդհանուր առմամբ, նա ակումբի կազմում անցկացրել է 32 խաղ, խփել 1 գոլ։

Վերադարձել է վարձավճարից 2022 թվականի հունիսի 30-ին։ Նա իր նորամուտը նշեց «Վիլյառեալի» կազմում Հայդուկի դեմ խաղում։

## Կարիերան հավաքականում
Խորխե Կուենկան Իսպանիայի մինչև 19 տարեկանների հավաքականի կազմում խաղացել է 7 խաղ։ Նա մասնակցել է Եվրոպայի երիտասարդական առաջնության բոլոր հինգ խաղերին՝ խփելով վճռորոշ ինքնագոլը Պորտուգալիայի դեմ խաղում։ Նա հրավիրվել է Իսպանիայի հավաքական՝ Լիտվայի դեմ խաղի համար, այն բանից հետո, երբ Սերխիո Բուսկետսի մոտ կորոնավիրուս էր ախտորոշվել։.

## Ձեռքբերումներ
### Վիլյառեալ
* ՈՒԵՖԱ-ի Սուպերգավաթի փոխչեմպիոն՝ 2021

### Բարսելոնա
* Իսպանիայի գավաթի եզրափակչի մասնակից՝ 2018/2019

## Ծանոթագրություններ

 
Կատեգորիա:Ալկորկոնի ֆուտբոլիստներ
Կատեգորիա:Ալմերիայի ֆուտբոլիստներ
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Ֆուտբոլի պաշտպաններ
Դիեգո Ագուադե

**Դիեգո Ագուադե Ֆասիո** (, ), իսպանացի ֆուտբոլիստ, «Ռեալ Մադրիդ» ակումբի պաշտպան։

## Ակումբային կարիերա
Մադրիդում ծնված Ագուադոն «Ռեալ Մադրիդի» ակադեմիայի սան է և առաջին անգամ մեկնարկային կազմում ընդգրկվել է 2024 թվականի նոյեմբերի 27-ին՝ «Լիվերպուլի» դեմ ՈՒԵՖԱ-ի Չեմպիոնների լիգայի խաղի ժամանակ։ 2025 թվականի հունվարի 6-ին նա իր նորամուտը նշեց «Ռեալ Մադրիդի» կազմում՝ մեկնարկային կազմում խաղալով «Դեպորտիվա Միներայի» դեմ Իսպանիայի գավաթի խաղարկության խաղում

## Կարիերան հավաքականում
Խաղացել է Իսպանիայի Մ17, Մ18 և Մ19 տարեկանների հավաքականներում։

2024 թվականի մայիսին նա մասնակցեց Կիպրոսում կայացած Եվրոպայի երիտասարդական առաջնությանը՝ խաղալով խմբային փուլի խաղերում Պորտուգալիայի և Ֆրանսիայի դեմ։

## Ծանոթագրություններ

## Արտաքին հղումներ
* Ֆուտբոլիստի էջը «Ռեալ Մադրիդ» ՖԱ-ի պաշտոնական կայքում
 
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մադրիդ քաղաքում ծնվածներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Nevermind It’s an Interview

**«Nevermind It's an Interview»,** ամերիկյան գրանջ Nirvana խմբի միակ պաշտոնապես թողարկված հարցազրույցային ալբոմ։ Այն թողարկվել է որպես գովազդային նյութ և երբեք չի հասել առևտրային վաճառքի։ Թողարկվել է 1992 թվականին Geffen Records ընկերության կողմից սահմանափակ քանակով ամբողջ աշխարհում։ Հարցազրույցը գրվել, արտադրվել և ձայնագրվել է Բոստոնի WFNX ռադիոկայանում՝ Կուրտ Սենթ Թոմասի և Թրոյ Սմիթի կողմից (որոնք նաև հեղինակել են *Nirvana: The Chosen Rejects* գիրքը): Հարցազրույցի սկզբնական ձայնագրությունները արվել են հենց այն գիշերը, երբ 1992 թվականին Nirvana-ն առաջին անգամ ելույթ է ունեցել NBC-ի *Saturday Night Live* հաղորդման ժամանակ: CD-ն պարունակում է մեկ ժամից ավելի հարցազրույցային աուդիո՝ ուղեկցված ստուդիային և կենդանի ձայնագրություններով։ Այն ստեղծվել է ռադիոկայաններին ամբողջ աշխարհում Nirvana-ի հարցազրույց հնչեցնելու հնարավորություն տալու համար, քանի որ այդ շրջանում խումբը այնքան հայտնի էր, որ պարզապես ֆիզիկապես չէր հասցնում այցելել բոլոր այն ռադիոկայանները, որոնք տարածում էին իրենց երաժշտությունը։ CD-ի օրինակները շատ հազվագյուտ են և դարձել են հավաքածուի մաս։ Սակայն որոշ ժամանակով ամբողջ CD-ն ներառվել է *With the Lights Out* կոչվող հետմահու թողարկված box set-ի iTunes տարբերակի վերջում։ Այն բաժանված է հետևյալ մասերի՝

* «Nevermind It's an Interview, Մաս 1»
* «Nevermind It's an Interview, Մաս 2»
* «Nevermind It's an Interview, Մաս 3»

Բոլոր ձայնագրությունները թերի են։ «Drain You» և «School» երգերի կենդանի տարբերակները ներառվել են «Come as You Are» սինգլի որոշ տարբերակներում։

Հետնաշապիկի վրա գրված է՝ *«WFNX»-ի երաժշտական տնօրեն* *Կուրտ Սենթ Թոմասը զրուցում է [[Կուրտ Քոբեյն|Կուրտ Քոբեյնի]], [[Քրիստ Նովոսելիչ|Քրիստ Նովոսելիչի]] և [[Դեյվ Գրոլ|Դեյվ Գրոլի]] հետ Nirvana-ում ապրելու մասին, մոտավորապես 1992 թվական։*

## Երգացանկ
Երգացանկ 1:
* "Breed"
* "Stay Away"
* "School"
* "Mr. Moustache"
* "Sifting"
* "In Bloom"
* "Spank Thru"
* "Floyd the Barber"
* "Scoff"
* "Love Buzz"
* "About a Girl" (կենդանի կատարում, 31.10.91, Paramount Theatre, Սիեթլ, Վաշինգտոն)
* "Dive"
* "Sliver"
* "Aneurysm" (կենդանի կատարում, 31.10.91, Paramount Theatre, Սիեթլ, Վաշինգտոն)

Երգացանկ 2:
* "Lithium"
* "Even in His Youth"
* "Drain You" (կենդանի կատարում, 31.10.91, Paramount Theatre, Սիեթլ, Վաշինգտոն)
* "Something in the Way"
* "Come as You Are"
* "Polly"
* "In Bloom"
* "Smells Like Teen Spirit"
* "On a Plain" (կենդանի կատարում, 31.10.91, Paramount Theatre, Սիեթլ, Վաշինգտոն)
* "Stay Away"
* "Endless, Nameless" (կենդանի կատարում, 31.10.91, Paramount Theatre, Սիեթլ, Վաշինգտոն)

Երգացանկ 3: 
* "Molly's Lips" (կենդանի կատարում, 09.02.90, Pine Street Theatre, Փորթլենդ, Օրեգոն)
* "Stain"
* "School" (կենդանի կատարում, 31.10.91, Paramount Theatre, Սիեթլ, Վաշինգտոն)
* "Big Cheese"
* "Been a Son"
* "Territorial Pissings" 
* "Smells Like Teen Spirit"

## Ծանոթագրություններ

Կատեգորիա:1992 ալբոմներ
Կատեգորիա:Nirvana
Վիկտոր Վալդեպենաս

**Վիկտոր Վալդեպենաս Տալավերա** (), իսպանացի ֆուտբոլիստ, որը խաղում է «Ռեալ Մադրիդ Կաստիլիա»-ում։ Հիմնականում կենտրոնական պաշտպան է, որը կարող է խաղալ նաև ձախ պաշտպանի դիրքում։

## Վաղ կյանք
Վալդեպենյասը ծնունդով Իսպանիայի Մադրիդ քաղաքից է։ Նա ծնվել է Աստուրիայից եկած հորից։

## Ակումբային կարիերա
Որպես երիտասարդ խաղացող՝ Վալդեպենյասը միացել է «Վիլլա Ռոսա» ակումբի երիտասարդական ակադեմիային։ 2016 թվականին նա միացել է «Ռայո Վալեկանոյի» երիտասարդական ակադեմիային։ Երկու տարի անց նա միացել է Լա Լիգայի «Ռեալ Մադրիդի» երիտասարդական ակադեմիային։ Հետագայում նա միացել է «Լեգանեսի» երիտասարդական ակադեմիային։ 2022 թվականի ամռանը նա վերադարձավ Լա Լիգայի «Ռեալ Մադրիդ» ակումբի երիտասարդական ակադեմիա և 2024 թվականին տեղափոխվեց ակումբի C թիմ, նախքան նույն թվականին տեղափոխվելը նրանց պահեստային թիմ։

## Խաղային ոճ
Վալդեպենյասը խաղում է որպես պաշտպան և ձախլիկ է։ Իսպանական Marca թերթը 2025 թվականին գրել է, որ «նրա ֆիզիկական վիճակը աչքի է ընկնում... սա թույլ է տալիս նրան զբաղեցնել եզրային պաշտպանի, թևային պաշտպանի... և կիսապաշտպանի դիրքերը։ Նրա առաջարկած պաշտպանական հնարավորությունների բազմազանությունը նրա ամենամեծ ուժեղ կողմերից մեկն է»։

## Ծանոթագրություններ

## Արտաքին հղումներ
*Ռեալ Մադրիդի էջը
*
*

Կատեգորիա:Իսպանացի տղամարդ ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Յասսին Սալլեխ

**Յասսին Սալլեխ** (մալայ. * Yassin Salleh* ), (), մալայզկացի բանաստեղծ և կինոռեժիսոր:

## Համառոտ կենսագրություն
Ավարտել է Բենտոնգի Սուլեյմանի միջնակարգ դպրոցը և Կուանտանի ուսուցիչների քոլեջը։ Աշխատել է դպրոցում, որպես ուսուցիչ, 1973-1980 թվականներին՝ Մալայզիայի լեզվի և գրականության խորհրդի աշխատակից էր: Եղել է «Ռիտա» ամսագրի խմբագիր: 1980-ական թվականների սկզբին սկսել է նկարահանել ֆիլմեր, այդ թվում նաև՝ հեռուստատեսությամբ: Քաղաքականության մեջ նա կողմնակից է ձախակողմյան հայացքների: 1970-ականներին նա Մալայզիայի ժողովրդական կուսակցության կողմնակից էր, իսկ

## Ստեղծագործություններ

### Կինո և թատրոն
Բեմադրել է չորս գեղարվեստական ֆիլմ և նկարահանվել երկուսում: Ավելի մեծ հաջողություն ձեռք է բերել «Նա իմ մայրն է» (1980) ֆիլմի շնորհիվ, որը 1981 թվականի Մալայզիայի կինոփառատոնում արժանացավ 10 մրցանակի (ռեկորդ, որը մինչ օրս չի գերազանցվել):

2000-ական թվականներին սկսեց խաղալ Դինսմանի թատերական ներկայացումներում («Թատրոն ծառի վրա», 2016, «Ուդա և Դարա», 2017):

### Գրականություն
Հիմնականում գրում է բանաստեղծություններ: Նրա առաջին բանաստեղծությունը՝ «Կեղծ երդումը», հրատարակվել է 1968 թվականին «Mastica» ամսագրում: «Ձուկը ակվարիումում» (1971) բանաստեղծությունը, որտեղ նա պաշտպանում է ստեղծագործական ազատությունը, նրան ճանաչում բերեց երկրում և տարածաշրջանում: Նա հրատարակել է իր սեփական բանաստեղծական ժողովածուներից երեքը (2012, 2015, 2019) և մասնակցել է կոլեկտիվ անթոլոգիաների: Եղել է «Գրողների ուխտագնացություն» շարժման նախաձեռնողներից մեկը, որը ներառում է երկրի տարբեր շրջաններում շրջիկ գրական փառատոներ: s-m-s պոեզիայի հիմնադիրներից մեկն է:

## Ֆիլմագրություն

* (ռեժիսոր) Potret Maria (Մարիայի դիմանկարը) (1980)
* (ռեժիսոր) Dia ibuku (Նա իմ մայրն է) (1980)
* (ռեժիսոր) Ali Setan 2 (Ալի-Սատանա 2) (1986)
* (դերասան) Bintang Malam (Գիշերային աստղ) (1991)
* (ռեժիսոր) Hanny (Հաննի) (1993)
* (դերասան) Momok jangan panggil aku (Ինձ խրտվիլակ մի՛ անվանիր) (2011)

## Բանաստեղծությունների ժողովածուներ

* Simfoni Sepi (Լուռ սիմֆոնիա). Kuala Lumpur: Balang Rimbun Sdn Bhd, 2012 ISBN 9789675875014
* Ikan-Ikan Di Kaca (Ձկներն ակվարիումում) Kuala Lumpur: Institut Terjemahan & Buku Malaysia, 2015 ISBN 9789670869797
* Antologi Puisi Memahat Mentari (Ziarah Karyawan Habib Hussein Alattas). Kuala Lumpur: Institut Terjemahan & Buku Malaysia, 2016 (այլոց հետ միասին)
* Menghilir Sungai Tak Berkuala. Himpunan Sajak Cinta Rakyat (Գետի անվերջ հոսքը։ Ժողովրդի հանդեպ սիրո բանաստեղծությունների ժողովածու). Kuala Lumpur, 2019

## Ընտանիք

* Կինը՝ Siti Rahey Binti Salehuddin (1975-2010)
* Երեխաները՝  Yasleh Rita Ayu, Yasleh Hani Wati, Yasleh Khaliff Amri

## Ծանոթագրություններ

Կատեգորիա:20-րդ դարի կինոռեժիսորներ
Կատեգորիա:Մալայզիացի բանաստեղծներ
Մարա Լեյն

**Մարա Լեյն** (ծնյալ **Դորոթի Բոլթոն**. , . ), ավստրա-բրիտանական դերասանուհի: 1951-ից 1965 թվականների միջակայքում նկարահանվել է ավելի քան 30 ֆիլմերում։

## Կյանք և կարիերա
Լեյնը ծնվել է Ավստրիայի մայրաքաղաք Վիեննայում: Մայրը ռուսաստանցի դաշնակահարուհի Օլգա Միրոնովան էր, հայրը՝ բրիտանացի Ջոն Բոլթոնը, որն աշխատում  էր ամերիկյան նավթային ընկերությունում։ Մարայի կրտսեր քույրը՝ Ջոսլին Լեյնը, նույնպես դերասանուհի է դարձել:

Դորոթին ավագ դպրոցն ավարտել է Նյու Յորքում, այնուհետև սովորել է Կանադայի Մոնրեալ քաղաքի Մարգարիտ Բուրժուա քոլեջում:

Մահացել է Իսպանիայի Մարբելյա քաղաքում 2014 թվականի օգոստոսի 6-ին՝ 84 տարեկան հասակում:

## Ընտրված ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1930 ծնունդներ
Կատեգորիա:2014 մահեր
Կատեգորիա:Ավստրիացի կինոդերասանուհիներ
Կատեգորիա:Բրիտանացի կինոդերասանուհիներ
Ուկրաիներենը Ռուսաստանում

աջից|մինի| Ուկրաինական գրականության գրադարանը Մոսկվայում
**[[Ուկրաիներեն]]ը Ռուսաստանում** () Ռուսաստանի Դաշնության ամենատարածված լեզուներից մեկն է: Այն զբաղեցնում է 7-րդ տեղը Ռուսաստանում՝ խոսողների թվով: Խոսվում է 1,1 միլիոն մարդու կողմից, ինչը կազմում է երկրի բնակչության 0,82%-ը՝ ըստ 2010 թվականի մարդահամարի, 2002 թվականին՝ 4-րդ տեղը՝ 1,815,210 խոսողով կամ բնակչության 1,25%-ը):

Ռուսաստանի Դաշնությունում՝ Մոսկվայում կար ուկրաինական գրականության մեկ գրադարան, որը հիմնադրվել է Յուրի Կոնոնենկոնյի կողմից։ Մոսկվայի Ուկրաինական գրականության գրադարանը պետական մշակութային հաստատություն էր, նախկին Մոսկվայի Կենտրոնական Ուկրաինական գրադարանի (1918-1938) պատմական իրավահաջորդը։ Գրադարանը կրկին փակվեց 2018 թվականին։
Ռուսաստանի Արտաքին գործերի նախարարության 2009 թվականի հայտարարության համաձայն՝ «Ռուսաստանի Դաշնությունում չկան դպրոցներ, որտեղ ամբողջ ուսումնական ծրագիրը դասավանդվում է ուկրաիներենով»:

2014 թվականից՝ ռուս-ուկրաինական պատերազմի ընթացքում, Ռուսաստանը վարում է բռնի ռուսացման և ուկրաիներենի ոչնչացման քաղաքականություն Ուկրաինայի իր կողմից գրավված տարածքներում: Այս քաղաքականությանը ենթարկվում են նաև Ռուսաստան արտաքսված ուկրաինացի երեխաները:

2022 թվականին «Էխո Մոսկվի» ռադիոկայանը տուգանվեց 30 հազար ռուբլով՝ հաղորդման մեջ ուկրաիներենը օգտագործելու համար:

Կատեգորիա:Ուկրաինացիները Ռուսաստանում
Կատեգորիա:Ռուսաստանի լեզուներ
Օմնիսեքսուալություն

**Օմնիսեռականություն** (լատիներեն ՝ omni - բոլոր, sexus - սեռ) սեռական կողմնորոշում է, որը ենթադրում է ռոմանտիկ և սեռական ձգողություն բոլոր կենսաբանական սեռերի, գենդերների և գենդերային ինքնությունների մարդկանց նկատմամբ, սակայն, ի տարբերություն պանսեքսուալների, օմնիսեսեքսուալներին բոլորովին անտարբեր չէ մարդու սեռը: 

Օմնիսեքսուալները զգում են ռոմանտիկ և սեռական հետաքրքրություն  բոլոր սեռերի և գենդերների նկատմամբ, բայց ունեն որոշակի նախընտրություններ։ 
մինի| Օմնիսեքսուալների հպարտության դրոշ
Օմնիսեքսուալները զգում են սեռերի միջև տարբերությունները, և մեկ սեռի կամ գենդերի նկատմամբ նրանց ձգողականությունը կարող է տարբերվել մյուսի նկատմամբ ձգողականությունից։ Օմնիսեքսուալները կարող են նաև նախընտրել որոշակի գենդերի կամ սեռի մարդկանց՝ միևնույն ժամանակ ձգվելով մյուսների նկատմամբ։

Կատեգորիա:ԼԳԲՏ
Կատեգորիա:Սեռական կողմնորոշում
Կլոացինա

**Կլոացինա** կամ **Կլոակինա** (), հռոմեական կրոնում Հին Հռոմի քաղաքային կոյուղու հովանավոր աստվածուհին։ Հավանաբար էտրուսկներից փոխառված լինելով՝ հռոմեացիները նրան նույնացրել են Վեներայի հետ և համարել նրա երրորդություններից մեկը՝ Վեներա Կլոակինա ()՝ Վեներա մաքրագործող, Կոյուղու Վեներա։ Վեներա Կլոակինայի սրբավայրը գտնվում էր Հռոմեական ֆորումում՝ այն վայրում, որտեղ կոյուղու ջրատարը, որն անցնում էր Էմիլիայի բազիլիկի տակով, թափվում էր Մեծ Կլոակայի մեջ։

## Անվանում
*Կլոացինա* անվանումը ծագում է *cloāca* գոյականից («կոյուղի, ստորգետնյա ջրահեռացում»; հմմտ. *cluere* «մաքրել»), որն իր հերթին ծագում է նախաիտալերեն **klowā*- բառից, իսկ վերջում՝ նախահնդեվրոպական **ḱleuH-o-* («մաքուր») բառարմատից: Վեներայի պաշտամունքային անվանումը՝ *Cloācīna*-ն, կարող է մեկնաբանվել որպես «Մաքրող»:

Ավելի ուշ շրջանի անգլերեն աշխատություններում «Կլոացինայի տաճար» և նմանատիպ արտահայտությունները երբեմն օգտագործվել են որպես արտաքնոցի մեղմասություններ։

## Պաշտամունք
Ինչպես նշվում է՝ Մեծ Կլոական սկիզբ է առնում Լուկիոս Տարքվինիոս Հնից՝ Հռոմի էտրուսկյան արքաներից մեկից, և ավարտվում է մեկ ուրիշով՝ Լուկիոս Տարքվինիոս Գոռոզով․ հնարավոր է՝ Կլոացինան ի սկզբանե եղել է էտրուսկյան աստվածություն։ Հռոմի հիմնադրման վարկածներից մեկի համաձայն՝ Տիտուս Տատիուսը՝ սաբինացիների արքան, Կլոացինայի արձանը կանգնեցրել է այն տեղում, որտեղ հանդիպել էին հռոմեացիներն ու սաբինացիները, որպեսզի վերահաստատեն իրենց հակամարտության և կոնֆլիկտի ավարտը՝ սաբինուհիների առևանգումից հետո։ Տատիուսը  սաբինացիների և հռոմեացիների միջև օրինական ամուսնությունների գրանցման հիմք դրեց՝ նրանց միավորելով որպես մեկ ամբողջական ժողովուրդ։ Սաբինացիների և հռոմեացիների միջև հաշտությունը նշանավորվեց մաքրման արարողակարգով՝ օգտագործելով մրտենի բույսը, ինչը տեղի ունեցավ էտրուսկյան Կլոացինայի տաճարի հարևանությամբ՝ փոքրիկ գետակի մոտ, ինչը հետագայում ընդլայնվեց՝ հայտնի դառնալով որպես Մեծ Կլոակա և վերածվելով Հին Հռոմի քաղաքային կոյուղու հիմնական ելքի։ Քանի որ մրտենին Վեներայի խորհրդանիշներից մեկն էր, հենց Վեներան էլ դարձավ երկու ժողովուրդների միավորումը, խաղաղությունը և հաշտությունը խորհրդանշող ու հովանավորող աստվածուհին։

thumb|Վեներայի Կլոացինայի տաճարի ավերակները

Վեներա Կլոացինայի ոչ մեծ, շրջանաձև տաճարը տեղակայվել էր Էմիլիայի բազիլիկի դիմաց՝ Հռոմեական ֆորումի վրա և ուղիղ Մեծ Կլոակայի վրա։ Հռոմեական որոշ տարադրամների վրա պատկերված էր Կլոացինայի տաճարը։ Ամենահստակ պատկերի վրա արտացոլված են երկու կանայք, հավանաբար, երկուսն էլ աստվածուհիներ են, և յուրաքանչյուրի ծնկի վրա թռչուն է նստած։ Մեկի ձեռքին կա ոչ մեծ առարկա, որը, ամենայն հավանականությամբ, ծաղիկ է․ ծաղիկները և թռչունները հանդիսանում են Վեներայի խորհրդանիշները, որոնցով նա տարբերվում է այլ աստվածուհիներից։ Զարդապատկերները կարող են խորհրդանշել Կլոացինա-Վեներա աստվածության երկու ասպեկտները։

## Տես նաև
* Զուգարանի աստվածներ

## Ծանոթագրություններ

## Գրականություն
* 

## Արտաքին հղումներ
* Information on Cloacina 

Կատեգորիա:Աստվածներ այբբենական կարգով
Կատեգորիա:Աստվածություններ ըստ տարածքի
Կատեգորիա:Աստվածուհիներ
Կատեգորիա:Հռոմեական աստվածներ
Կատեգորիա:Հռոմեական դիցաբանություն
Կատեգորիա:Հռոմեական դիցարանի աստվածուհիներ
Միլք (գետ)

[thumb|Միլքը՝ [Միսսուրի (գետ)|Միսսուրիի ավազանի քարտեզի վրա|left|240px]]
**Միլք** (; ասինիբոյն *Asą́bi wakpá, Wakpá jukʾána*), ԱՄՆ-ի Մոնտանա նահանգի հյուսիսային հատվածում և Կանադայի Ալբերտա պրովինցիայի հարավային հատվածում գտնվող գետ։ Միսսուրի գետի երրոդ ամենաերկար վտակն է։ Երկարությունը կազմում է 1173 կմ, ավազանի մակերեսը՝ 61 642 կմ²։

## Ստուգաբանություն
Գետը *«Կաթնային»* է անվանվել Մերիուեր Լյուիսի կողմից՝ ջրի կաթնային երանգի պատճառով։ *Blackfeet*-երն անվանում էին Փոքր գետ։

## Ընդհանուր տեղեկություններ
Սկիզբ է առնում ԱՄՆ-ի Մոնտանա նահանգի Գլեյշերի շրջանի Ժայռոտ լեռներից՝ Բրոունինգ քաղաքից 34 կմ դեպի հյուսիս։ Սկզբում հոսում է հյուսիսարևելյան ուղղությամբ, հատում է Կանադայի հետ պետական սահմանը, թեքվում է դեպի արևելք և հոսում Սուիթգրասսի թմբերի հյուսիսային երկայնքով։ Հոսում է Միլք-Ռիվր քաղաքով և Ռայթինգ-օն-Սթոուն գավառական այգու միջով, այնուհետև շրջադարձ է կատարում դեպի հարավ-արևելք ու նորից վերադառնում Մոնտանայի տարածք, որտեղ գետի վրա կառուցված է Ֆրեսնո ամբարտակը։ Միլքը նորից հոսում է արևելյան ուղղությամբ՝ Ֆորտ-Բելկնապի երկայնքով։ Մոլթա քաղաքի մոտակայքում գետը կտրուկ շրջադարձ է կատարում դեպի հյուսիս, իսկ հետո հոսում է դեպի հարավ-արևելք։ 8-րդ կմ-ում՝ Ֆորտ-Պեկ ամբարտակից ներքև, թափվում է Միսսուրի գետի մեջ։

## Ծանոթագրություններ

## Արտաքին հղումներ

*Lewis & Clark - Glasgow and the Milk River
*The Milk River Project in north-central Montana

Կատեգորիա:Գետեր այբբենական կարգով
Կատեգորիա:Գետեր ըստ երկրի
Կատեգորիա:Գետերի ցանկեր
Կատեգորիա:Սահմանային գետեր
Նևերկուզեն

***Նևերկուզեն*** և դրա գերմանական համարժեք ***Վիցեկուզեն*** (գերմաներեն՝ «վիցե-կուսեն» ) գերմանական «Բայեր 04 Լևերկուզեն» ֆուտբոլային թիմի մականուններ։

## Պատմություն
Ե՛վ Նևերկուզեն, և՛ Վիցեկուզեն անունները համապատասխանում են Բայեր Լևերկուզենի «երկրորդ տեղը գրաված թիմի» կերպարին։

2000-ից 2002 թվականներին Լևերկուզենը հաճախ էր հասնում  եզրափակիչ փուլեր, սակայն երբեք չէր կարողանում հաղթել և զբաղեցնել առաջին տեղը (առաջին անգամ դա տեղի ունեցավ 2023–24 թվականների Բունդեսլիգայում)։ Այս հաճախակի անհաջողությունները հաճախ վերագրվում էին «անեծքի», ինչը և հանգեցրեց Նևերկուզեն/Վիզեկուզեն մականունների տարածմանը։

### Ակումբի պատասխանը
«Բայեր» ընկերությունը, որը հանդիսանում է թիմի սեփականատերը, գրանցել է «Vizekusen» և այլ մականուններ որպես ապրանքային նշաններ։ Գերմանական *Financial Times*-ը սա ներկայացրել է որպես Bayer-ի մարքեթինգային ռազմավարության ապացույց, ըստ որի ընկերությունը նպատակ ունի հումորային տարրերը օգտագործել՝ շեշտադրելով թիմի պատմության յուրահատկությունը որպես բրենդային առավելություն։

## Այլ կիրառումներ
Լևերկուզենի համատեքստից դուրս՝ Նևերկուզեն և Վիզեկուզեն արտահայտությունները տարբեր ձևերով արձագանք են գտել մամուլում։

### Բայերն Մյունխեն
2012 թվականին, երբ «Բավարիան» պարտվեց երեք եզրափակիչներում՝ Չեմպիոնների լիգայում, Բունդեսլիգայում և Գերմանիայի գավաթում, մամուլը թիմի նկատմամբ սկսեց օգտագործել «Վիզեկուսենի համախտանիշ», «Վիզեկուսեն 2.0» արտահայտությունները։

### Գերմանիայի ազգային հավաքական
*Վիզեկուզենի անեծքի* վերաբերյալ որոշ մտահոգություններ առաջացան 2002 թվականի Աշխարհի առաջնությունից և Եվրո 2012-ից առաջ, քանի որ Գերմանիայի հավաքականի կազմում կային նշանալի թվով խաղացողներ, որոնք ներկայացնում էին համապատասխանաբար Լևերկուզենը և Բավարիան։

Գերմանիան երկու մրցաշարերում էլ պարտվեց։ 2002-ի աշխարհի առաջնությունում Գերմանիան պարտվեց Բրազիլիային, որը դարձավ մրցաշարի չեմպիոն։

## Անեծքի կոտրում
«Անեծքը» վերջապես կոտրվեց 2023–24 մրցաշրջանում, երբ Լևերկուզենը դարձավ Բունդեսլիգայի չեմպիոն՝ նվաճելով իր առաջին լիգային տիտղոսը։

Մրցաշրջանում թիմը սահմանեց նոր ռեկորդ՝ 51 անընդմեջ անպարտ խաղերով, ինչը դարձավ Եվրոպական ֆուտբոլի պատմության մեջ ամենաերկար անպարտելի շարքը։ Բացի այդ, Լևերկուզենը Բունդեսլիգան ավարտեց առանց որևէ պարտության։

Սա հանգեցրեց թիմի համար նոր մականվան ստեղծմանը՝ *Նևերլուզեն* (*Neverlusen,* «երբեք չպարտվող»):

2024 թվականին Լևերկուզենը նվաճեց ներքին եռակի տիտղոս ( Բունդեսլիգա, Գերմանիայի գավաթ և Գերմանիայի սուպերգավաթ): Սակայն երբ թիմը պատրաստվում էր ամբողջ մրցաշրջանն անպարտ ավարտել, Եվրոպա լիգայի եզրափակչում Լևերկուզենը պարտվեց Ատալանտային 0-3 հաշվով։
## Ծանոթագրություններ

Կատեգորիա:Բայեր Լևերկուզեն
Ակամբե

**Ակամբե** (), ճապոնական տարածված ժեստ, առավել տարածված է իր հայտնություններով մանգայում և անիմեում, բնորոշում է ցունդերե կերպարներին, հայտնվում է սովորաբար երիտասարդների շրջանում։ Այն ենթադրում է ստորին կոպը ցուցամատով ներքև քաշելը՝ բացելով կոպի ներքին մասը։ Սա հաճախ ուղեկցվում է լեզվի ծայրը դուրս հանելով և «Behhh-dah!» (べえだ) հնչյունը արձակելով։ Կարծիք կա, որ սա մեկ անձի կողմից մյուսին ծաղրելու կամ անհարգալից վերաբերմունք ցուցաբերելու միջոց է։

Հնարավոր է, որ այս ժեստը փոխառված է ֆրանսիական մշակույթից: Սա կարող է հիմնավորել այն փաստը, որ սա համեմատաբար ուշ է հայտնվելզ. տերմինն առաջին անգամ հիշատակվել է քսաներորդ դարի սկզբին հեղինակ Կատայ Տայամայի կողմից իր «Գյուղի ուսուցիչը» պատմվածքում՝ որպես տղա ուսանողների կողմից օգտագործվող ժեստ: Պատմվածքում նա խոսում է տերմինի ստուգաբանական ծագման մասին «Ակայ մե» (赤い目) բառից, որը նշանակում է «կարմիր աչքեր»:

## Այլ երկրներում
Իտալիայում այս ժեստը կարող է նշանակել «զգույշ եղիր», Ֆիլիպիններում՝ լաց լինելու ցանկություն, Ավստրալիայում և Իսպանիայում՝ սեռական ցանկության հետ կապված։ Բացի այդ, երկրների մեծ մասում (Ռուսաստան, Մեծ Բրիտանիա, Ֆրանսիա) լեզուն առանձին ցույց տալը կարող է լինել զրուցակցին վիրավորելու կամ ծաղրելու փորձ։

## Ծանոթագրություններ

Կատեգորիա:Աչք
Կատեգորիա:Դեմք
Կատեգորիա:Ժեստեր
Կատեգորիա:Հումոր
Կատեգորիա:Ճապոնիայի մշակույթ
Հիանալի լսողություն

**«Հիանալի լսողություն»** (, ), Չո Բյոնգյու, Յու Ջունսան, Կիմ Սեջոն, Յոմ Խյոռան, Ան Սոկխվան և Յու Ինսու դերասանների կատարմամբ հարավկորեական հեռուստասերիալ։ Նկարահանվել է Չան Իի «Զարմանալի Լսողություն»  վեպի հիման վրա, որը պատմում է ավագ դպրոցի աշակերտ, հաշմանդամ Սո Մունի մասին, որը ներգրավված է արտասովոր երևույթների դեմ պայքարող որսորդների խմբում։ Առաջին եթերաշրջանը հեռարձակվել է OCN  ալիքով՝ սկսած 2020 թվականի նոյեմբերի 18–ից մինչև 2021 թվականի հունվարի 24–ը շաբաթ և կիրակի օրերին կորեական ժամանակով ժամը 22։30–ին։ Երկրորդ եթերաշրջանի նախագիծը ներկայացվել է 2023 թվականի հուլիսի 29–ին։ Հեռարձակումը թողարկվում է tvN ալիքով ամեն շաբաթ և կիրրակի օրերին  կորեական ժամանակով ժամը 21։20–ին։ Սերիալը հասանելի է նաև Netflix հարթակում որոշ շրջաններում։ Ներկա պահին սերիալը դարձել է OCN ալիքի ամենաբարձր վարկանիշով սերիալ։

## Սյուժե
Հորինված Չոնջին քաղաքում դևերի չորս որսորդները, որոնք իրենց անվանում են Հաշվիչներ, կատարում են դժվար առաջադրանք, գտնում ու վանում են չար հոգիներին, որոնք ձգտում են անմահության։ Այդ չար հոգիները տիրանում են տեղի բնակիչներին, որոնք գործել են մարդասպանություն կամ ցանկանում են անել դա, և խրախուսում նրանց՝ ինչ որ մեկին սպանելու ցանկությունը։

## Դերերում
### Գլխավոր դերասանական կազմ

* Չո Բյոնգյու — Սո Մուն ()
* Յու Ջունսան — Կա Մոտակ ()
* Կիմ Սեջոն  — Դո Հանա ()
* Յոմ Խյոռան — Չխու Մեոկ ()
* Ան Սոկխվան — Չխվե Ջանմուլ()
* Յու Ինսու —Նա Ջոկպոն ()

### Երկրորդական դերասանական կազմ
* Մուն Սուկ — Վու Գյոն
* Կիմ Սոռա — Կիմ Գուռան
* Կա Մոտակ՝ խաղընկեր
* Ու Միխվա՝ դատախազ

### Հրավիրված դերասաններ
* Սուն Յոին — Խա Մունյոն
* Սոն Ջիրու — Չխոլ Չուն
* Չոն Սոկխո— Սո Գվոն
* Լի Սունբին — Հու Հիոն
* Լի Ջինգվոն՝ ենթակա
* Չխվե Գո՝ Որբ

## Վարկանիշ
**Առաջին եթերաշրջան**

**Երկրորդ եթերաշրջան**

## Պարգևատրումներ և անվանակարգեր

## Ծանոթագրություններ

## Հղումներ
* Официальная страница сериала на Netflix
* Официальная страница сериала на HanCinema
* Официальная страница сериала на Naver
* Официальная страница сериала на Daum

Կատեգորիա:Հարավկորեական ֆենտեզի հեռուստասերիալներ
Կատեգորիա:Հեռուստասերիալներ այբբենական կարգով
Կատեգորիա:Բնօրինակում անաղբյուր հոդվածներ
Յուրգեն Գրաբովսկի

**Յուրգեն Գրաբովսկի** (, ), գերմանացի ֆուտբոլիստ։ Նա խաղացել է «Այնտրախտ Ֆրանկֆուրտ» ֆուտբոլային ակումբում։ Նվաճել է ոսկե մեդալներ՝ խաղալով Գերմանիայի ֆուտբոլի ազգային հավաքականում, հաղթել է Եվրոպայի առաջնությունում 1972 թվականին և ՖԻՖԱ-ի աշխարհի գավաթ 1974 թվականին։ Գրաբովսկին համարվում է «Այնտրախտ Ֆրանկֆուրտի» բոլոր ժամանակների լավագույն ֆուտբոլիստը։

## Կենսագրություն
մինի|Գրաբովսկի 2005 թվականին
Գրաբովսկին ծնվել է Արևմտյան Գերմանիայի Վիսբադեն քաղաքում։ Գրաբովսկին սկզբում հարձակվող էր, իսկ հետո հարձակվող կիսապաշտպան կամ թևային հարձակվող, նա սկսել է իր կարիերան ՍՎ Բիբրիխում 1919 թվականին և FV Biebrich 1902 Wiebsaden: 1965 թվականին նա միացել է «Այնտրախտ Ֆրանկֆուրտ» ակումբին։ Նա իր այս թիմի հետ հաղթել է Գերմանիայի Գավաթը 1974 և 1975 թվականներին և ՈՒԵՖԱ Եվրոպայի Լիգան 1980 թվականին։ Վնասվածքը խանգարեց նրան մասնակցել 1980 թվականի ՈՒԵՖԱ-ի գավաթի եզրափակիչ խաղին։

Եվրոպայի Գավաթի խաղերում նա անցկացրել է 40 խաղ և խփել ինը գոլ։ Նա անց է կացրել 44 խաղ Արևմտյան Գերմանիայի ազգային հավաքականի կազմում և խփել հինգ գոլ։ Երբ նա  չէր խաղում, թիմը 1966 թվականի Աշխարհի գավաթի խաղերում զբաղեցրեց երկրորդ տեղը։ 1970 թվականի Մեքսիկայի առաջնությունում Գրաբովսկուն անվանել են աշխարհի լավագույն փոխարինող։ Իտալիայի դեմ խաղում Գրաբովսկին փոխանցում կատարեց պաշտպան Կառլ-Հայնց Շնելինգերին։ Գերմանացի պրոֆեսիոնալ ֆուտբոլիստը, որը խաղում էր իտալական ակումբում, վերջին վայրկյանին խփեց հաշիվը հավասարեցնող գոլը։ Կիսաեզրափակիչ խաղը լրացուցիչ ժամանակում պարտվեց 4-3 հաշվով։ 1972 թվականին նա դարձավ Եվրոպայի չեմպիոն։ Գրաբովսկին մասնակցել է նաև 1974 թվականի Գերմանիայում կայացած Ֆուտբոլի Աշխարհի Առաջնությանը։ 1974 թվականին նա գոլ է խփել Արևմտյան Գերմանիային՝ Շվեդիայի նկատմամբ տարած 4-2 հաշվով հաղթանակի ժամանակ երկրորդ փուլում։ Իր 30-ամյակի օրը նա և «Այնտրախտ Ֆրանկֆուրտի» թիմակից Բերնդ Հյոլցենբայնը դարձան աշխարհի չեմպիոններ՝ 1974 թվականի հուլիսի 7-ին Մյունխենի Օլիմպիական մարզադաշտում։ 

Նրա կարիերան ավարտվել է 1980 թվականին, երբ վնասվածք ստացավ Լոտար Մաթեուսի կողմից։ Կարճ ժամանակ նա եղել է «Այնտրախտ Ֆրանկֆուրտի» մենեջեր։ Գրաբովսկին «Այնտրախտ Ֆրանկֆուրտի» պատվավոր ավագն էր։ Նա ապրել է Հեսսենի Տաունուշշտայն քաղաքում։

Կյանքի վերջին տարիներին նա ուներ երիկամների խնդիր, ստանում էր դիալիզ։  Նա մահացել է Վիսբադենում 2022 թվականի մարտի 10-ին 77 տարեկան հասակում։

## Պատվոգրեր
;«Այնտրախտ Ֆրանկֆուրտ»
*ՈՒԵՖԱ-ի գավաթ, 1979–80
*Ֆուտբոլի Գերմանիայի գավաթ, 1973–1974, 1974–1975

;Արևմտյան Գերմանիա

* FIFA Աշխարհի գավաթ, 1974
* ՈՒԵՖԱ Եվրոպայի առաջնություն, 1972

;Անհատական 

* Kicker Բունդեսլիգայի մրցաշրջանի խորհրդանշական հավաքական, 1966–67, 1969–70, 1970–71, 1971–72, 1972–73, 1973–74, 1974–75, 1977–78։
* 2014 թվականի դեկտեմբերի 3-ին ՝ Հեսսիայի արժանիքի շքանշան։

## Ծանոթագրություններ

## Գրականություն
* 

## Արտաքին հղումներ
* 

 

Կատեգորիա:Ֆուտբոլի աշխարհի չեմպիոններ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Գերմանացի ֆուտբոլային մարզիչներ
Կատեգորիա:Բունդեսլիգայի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Տղամարդկանց ֆուտբոլի հարձակվողներ